open-index/open-wikipedia-markdown huggingface dataset:
סטודנט

[ממוזער|250px|סטודנט לומד לקראת [מבחן]]
[שמאל|ממוזער|250px|סטודנטים בשיעור [אלגברה ליניארית, באוניברסיטת הלסינקי לטכנולוגיה]]

**סטודנט** הוא תלמיד במוסד להשכלה גבוהה, כגון אוניברסיטה ומכללה.

התוצר של לימודי הסטודנט נקרא הישגים אקדמיים.
## התנהגות וניהול עצמי
[ממוזער|250x250px|סטודנטים לומדים לקראת בחינה, [לאוניד פסטרנק.]]

במהלך שנות הלימוד עוברת בהדרגה האחריות על תהליך הלמידה מהמורים וההורים אל הלומד עצמו, כך שבאקדמיה מצופה ממנו להתנהל באופן עצמאי.

## השפעת הסטודנטים בחברה
[ממוזער|250px|סטודנטיות באוקספורד מחזור [1907|טקסט=]]
במקרים רבים מהווים סטודנטים גורם משמעותי בפוליטיקה, כיוון שהם מהווים כוח אידאולוגי ובעל דעות מוצקות, שיכול לפעול ללא מגבלות רבות של משפחה או פרנסה. לדוגמה: המרד בהונגריה בשנת 1956 החל בעקבות מחאות לא-אלימות של סטודנטים שדוכאו.

אגודות הסטודנטים הן מסגרות פעילות מקובלות לאקטיביזם סטודנטיאלי ובדרך כלל מרכזות חלק מהפעילות החברתית והקהילתית של הסטודנטים. חלק מהאגודות הסטודנטים מפיקות מגזינים שונים המיועדים לסטודנטים, לדוגמה פי האתון, צ'ופציק, ותזה.

בישראל פועלים תאי סטודנטים בחלק מהקמפוסים, כדי לקדם מגוון רחב של דעות ופעולות. חלקם פועלים תחת מטרייה מפלגתית לדוגמה: הדור החדש, תא אופק, תא כתום, מרצ סטודנטים, שינוי בקמפוס, רוח חדשה, או תל"ם וחלקם באמצעות גיבוי של אגודות הסטודנטים למשל: קואליציית הסטודנטים וגופים עצמאיים כדוגמת מגמה ירוקה, תג מאיר ונאמני תורה ועבודה.

## שומע חופשי
**שומע חופשי** הוא תלמיד שלא מן המניין במוסד להשכלה גבוהה.

שומע חופשי אינו זכאי לקבלת תואר אקדמי על לימודיו, אך הוא משתתף במספר קורסים אקדמיים, אשר לא נכללים לבסוף לכדי תואר. מדובר בדרך כלל באנשים שיש להם עניין מיוחד במספר קורסים מצומצם, ואינם מעוניינים בהשכלה אקדמית מלאה. לרוב, בניגוד לסטודנטים מן המניין, שומעים חופשיים אינם נבחנים על הידע שצברו במהלך הקורס.

## חוק זכויות הסטודנט

בישראל עוסק חוק זכויות הסטודנט, התשס"ז–2007, בהסדרת זכויותיהם של הסטודנטים. החוק קובע: "לכל אזרח ישראלי או תושב ישראל הזכות לשוויון הזדמנויות בקבלה ללימודים במוסד לצורך רכישת השכלה גבוהה והשכלה על תיכונית, בכפוף להוראות חוק זה".

## ראו גם
* כובע בוגרים

## קישורים חיצוניים

* חוק זכויות הסטודנט, התשס"ז–2007
* חוק זכויות תלמידים עם לקות למידה במוסדות על-תיכוניים, התשס"ח–2008 + מידע שימושי אודות החוק
* 
* .

## הערות שוליים

*
קטגוריה:אקדמיה
ג'רזי גירל

**ג'רזי גירל** (באנגלית: **Jersey Girl**) הוא סרט קולנוע אמריקאי מסוגת קומדיה רומנטית שביים וערך קווין סמית משנת 2004. בסרט מככבים בן אפלק, ליב טיילר, ג'ניפר לופז וג'ורג' קרלין (בהופעתו האחרונה לפני מותו).

הסרט עוסק בקשיים של אב (בן אפלק) בגידול בתו לאחר מות אשתו בלידה ובמקביל הרצון שלו לחזור לעבודה שהוא כל-כך אהב. המפגש עם מיה (ליב טיילר) משנה את עולמו שוב, והוא מתמודד עם עוד שינוי.

## עלילה
אוליבר (אולי) טרינקי (בן אפלק) הוא איש יחסי ציבור עוצמתי של אמנים גדולים בתחום המוזיקה. כשהוא פוגש את גרטרוד (ג'ניפר לופז) חייו משתנים והזוג מתחתן.
גרטרוד מתה בלידה בשל פיצוץ מפרצת, ואולי עובר עם בתו לגור אצל אביו שגם אשתו מתה לפני שנים רבות. כדי להימנע מליפול לדיכאון אולי קובר את עצמו עמוק בעבודה ומתעלם מבתו החדשה, גרטי, שזה עתה נולדה.

## שחקנים
* בן אפלק – אולי טרינקי
* ליב טיילר – מאיה הארדינג
* ראקל קסטרו – גרטי טרינקי
* ג'ורג' קרלין – ברט טרינקי
* ג'ניפר לופז – ג'רטי סטייני/טרינקי
* סטיבן רוט – גריני
* מייק סטאר – בלוק
* ג'ייסון ביגס – ארתור בריקמן
* ויל סמית' – בתפקיד עצמו
* ג'ייסון לי – איש יחסי ציבור
* מאט דיימון – איש יחסי ציבור
* ש. אפאתה מרקרסון – ד"ר
* פול ליטובסקי – בריאן
* הארלי קווין סמית' – טרייס קולאלי
* מת'יו מאהר – שליח

## קישורים חיצוניים

* 

קטגוריה:סרטי 2004
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטי קומדיה רומנטית
קטגוריה:סרטי דרמה רומנטית
קטגוריה:סרטי קווין סמית'
קטגוריה:ניו יורק בקולנוע
קטגוריה:סרטי מיראמקס
קטגוריה:סרטים שצולמו בניו ג'רזי
שיחן שכיח

**שיחן שכיח** (שם מדעי: *Stylophora pistillata*) הוא מהאלמוגים הנפוצים ביותר במפרץ אילת.

## מאפיינים
רביית המין מתבצעת על ידי שחרור פלנולות – תוצאה של רבייה מינית מושבתית.

המושבה בנויה מקבוצת פוליפים. מקורה מפלונלה שהתיישבה על מצע נח וייצרה ריבוי א-מיני מושבתי. במושבה קיימים תאי מין זכריים ונקביים ואלה יוצרים הפריה פנימית. הפלנלות משתחררות בלילה, במאות ואלפים, בחודשים ינואר–יוני.

אלמוג שיחני זה מאופיין בקצוות מעוגלים ובהירים והסתעפויות לשני ענפים בלבד. ובגבשושים חדים או כהים. ישנם הבדלים בין עוביי הענפים ואורכם. צבעו משתנה מצהבהב בהיר עד חום.

השיחן מקיים יחסי סימביוזה עם אצות שיתופיות הנקראות זואוקסנטלות היושבות עליו – הן מייצרות חמצן בתהליך הפוטוסינתזה והשיחן נושם אותו ומספק להן מושב מוגן. מעניין לגלות שצבעו בצל כהה יותר – האצות מכילות יותר כלורופיל כדי לבצע יותר פוטוסינתזה.

השיחן שימש "שפן ניסיונות" בניסוי שנוי במחלוקת אשר בדק את נזק כלובי הדגים באילת לאוכלוסיית האלמוגים במפרץ. אחת הטענות הייתה כי השיחן הוא אלמוג שמתפתח מהר וקצר חיים יחסית לאלמוגים איטיים יותר אך בעלי אורך חיים גדול יותר, את השיחן משווים לעיתים לעשב שוטה. בנוסף נטען שהשיחנים פוריים יותר כי ייצרו הרבה ביציות. אך לא נמדדה כמות הפלנלות אשר נוצרו, והן המדד הרלוונטי. כנגד הניסוי נטען גם כי מצעי הניסוי נתלו בגובה מעל פני הקרקע וכך נמנעו מענני האבק ועומס חומרי הדשן המתאספים בקרקעית.

## קישורים חיצוניים

* 

## הערות שוליים

קטגוריה:בעלי חיים שתוארו ב-1797
קטגוריה:טקסונים שתוארו בידי אויגן יוהאן כריסטוף אספר
קטגוריה:שיחניים
קטגוריה:החי במפרץ אילת
קטגוריה:בעלי חיים ימיים במזרח התיכון
קטגוריה:בעלי חיים ימיים בדרום-מזרח אסיה
High-Speed Downlink Packet Access

**HSDPA** (High-Speed Downlink Packet Access) היא טכנולוגיה לתקשורת סלולרית שמרכזה תקשורת נתונים. טכנולוגיה זו נחשבת כאחת מממשיכות הדרך של ה-UMTS (דור 3) ויחד עם HSUPA ו-CDMA2000 נחשבות ל**דור 3.5**.

הטכנולוגיה מסוגלת להגיע רשמית לקצב נתונים מרבי של 14.4Mbps, אם כי בפועל המהירות היא לכל היותר 3.6Mbps. החברה הראשונה שהקימה פריסת HSDPA היא חברת סינגולר בארצות הברית. לשם השוואה רשת ה-UMTS מגיעה רשמית למהירות 384Kbps בזמן שהמהירות האמיתית נמוכה בהרבה.

## התפתחות הטכנולוגיה
תכנון רשתות הדור השלישי בעולם החלו בדצמבר 1999 במסמכי הבנות שממשיכים לעדכן שני הגופים האחראים לפעילות התקינה של הטכנולוגיה, 3GP היה אחראי על המעבר מרשתות GSM לרשתות WCDMA, ו-3GPP היה האחראי על המעבר מרשתות CDMA אל EV-DO ו-EV-DV.

טכנולוגיית ה-HSDPA משפיעה בעיקר על לקוחות המשתמשים בתקשורת נתונים סלולרית, ומאפשרת גלישה במהירות גבוהה יותר מבעבר, שיכולה אף להשתוות ולעלות על מהירות החיבור הביתי. החיסרון הוא הקצב המעשי שניתן לקבל בטכנולוגיה זו, והוא נמוך יותר מהקצב המרבי המוצהר. כמו כן, חברות תקשורת רבות גובות תשלום בהתאם לנפח הגלישה החודשי.

## טכנולוגיות מתחרות
מול טכנולוגיית ה-HSDPA מתחרות מספר טכנולוגיות כשהראשונה ביניהם היא WiMAX, שמציעה קצב העברת נתונים גבוה יותר, אולם עדיין אינה נפוצה בטלפונים סלולריים. טכנולוגיית ה-WiMAX דומה יותר ל-WI-FI מאשר לטכנולוגיות הסלולריות. לרשת ה-WiMAX יש חיסרון נוסף מכיוון שהיא דורשת הקמת תשתית חדשה לרשת בניגוד לרשת ה-HSDPA שדורשת עדכון תוכנה בלבד.

## HSDPA בישראל

לחברת פרטנר בישראל רשת HSDPA בפריסה ארצית. ב-1 בינואר 2007 השלימה חברת סלקום את הכנת התשתית בפריסה ארצית של 85% והשיקה שני מכשירים תומכים HSDPA, מוטורולה v6 ומחשב כף יד משולב סלולר - Jasjam, בניגוד לציפיות למהירות גבוהה יותר. מסלקום נאמר שהמכשירים מגיעים רק ל-1.4Mbps. כמו כן עלות הגלישה התייקרה משמעותית ונוספו הגבלות על כמות הגלישה.
נכון למאי 2010 גם פלאפון משתמשת בפרוטוקול.
בסוף שנת 2011 חברת פלאפון שדרגה את תמיכה העברת הנתונים שלה מ-21Mbps ל-42Mbps, ונכון לזמן כתיבת שורות אלו (שנת 2014), כל הרשתות בעלות התשתית תומכות במהירות מקסימלית של 42Mbps.

## ראו גם
* High-Speed Packet Access

## קישורים חיצוניים

* 
* 

קטגוריה:תקשורת סלולרית: תקנים
תקנון הקונפדרציה

**תקנון הקונפדרציה** (באנגלית: **The Articles of the Confederation**) הוא מסמך מכונן בתולדות ארצות הברית, שאיחד את 13 המושבות המורדות לקונפדרציה. המסמך נוצר בנובמבר 1777 ונכנס לתוקף במרץ 1781, תקנון הקונפדרציה בוטל ב-1788, והממשלה הכללית הוחלפה בממשלה חדשה תחת חוקת ארצות הברית, שנכנסה לתוקף.

## חקיקה
תקנון הקונפדרציה נדון בקונגרס הקונטיננטלי השני ואושר בו ב-15 בנובמבר 1777. כעבור יומיים התקנון נשלח אל המושבות השונות לאישור; רובן אישרו אותו בתוך שנה, ונציגיהן חתמו עליו ביולי 1778. ניו ג'רזי חתמה בנובמבר אותה שנה, ודלאוור - בראשית 1779. מרילנד הייתה האחרונה לאשר את התקנון, לאחר שווירג'יניה וניו יורק נסוגו מתביעותיהן לשטחים בעמק נהר האוהיו. עם קבלת אשרורה של מרילנד ב-1 במרץ 1781, נכנס תקנון הקונפדרציה לתוקף.

## תוכן
תקנון הקונפדרציה איחד את 13 המושבות המורדות לקונפדרציה בשם "המדינות המאוחדות של אמריקה", ייסד בית מחוקקים לקונפדרציה - קונגרס הקונפדרציה, וכן את הנשיאות שלו - ועדת המדינות, שאמורה הייתה לפעול בין כנסי הקונגרס. בקונגרס ישבו נציגים מכל מושבה, ולכל מושבה היה קול אחד. לקונגרס היו הסמכויות להכריז מלחמה, לתקן מידות ומשקלות ולשמש כפוסק עליון במחלוקות בין המושבות. בנוסף לכך התקנון קבע את הזכויות של המושבות השונות, ובד בבד עם זאת הגביל את מדיניות החוץ שלהן.

בנוסף לאלה קבע התקנון את חופש התנועה בין המדינות, קבע סדרים לקבלת ישות חדשה לקונפדרציה, קבע שחובות הקונפדרציה ישולמו מכספים שייגבו מהמושבות, ולבסוף קבע, שלשם כניסתו לתוקף ושינויו דרוש אישורן של כל המושבות החתומות עליו.

אולם, אף על פי שהתקנון איחד להלכה את המושבות המורדות לקונפדרציה, הקים צבא מאוחד וקבע שהאיחוד יקבל כספים מהמדינות, לא היו לו הסמכויות לאכוף את החלטותיו והסמכויות לדרוש מהמדינות כסף וחיילים לצבא ולפעולות אחרות שלו. בנוסף לכך, קונגרס הקונפדרציה לא יכול היה להטיל מיסים משלו על האוכלוסייה, מה שגרם - יחד עם תזרים מזומנים לא-סדיר ומועט מהדרוש מצד המושבות - לבעיות הכספיות של הקונפדרציה.

## לאחר המלחמה
פרט לאישורו של חוזה פריז, אשר חתם את מלחמת העצמאות האמריקאית, קונגרס הקונפדרציה חוקק את פקודת האדמות של 1785, אשר עיקרה היה מכירתם של שטחים ממערב למושבות אשר נכבשו מהבריטים לכל דכפין - וכך הונח הבסיס למדינות החדשות שקמו באדמות ההן, וכן את פקודת הצפון-מערב מ-1787, אשר קיבעה את הסכמת המדינות שלא לספח לעצמן חלקים מהשטחים שנכבשו מהבריטים במערב.

במאי 1786, הציע צ'ארלס פינקני, ציר מדרום קרוליינה בקונגרס הקונפדרציה, שהתקנון ישונה וייתן לקונגרס סמכות להכריע בענייני מסחר וסמכות לגבות כספים מהמדינות. ברם, הצעתו של פינקני לא עברה.

מאוחר יותר, בספטמבר אותה שנה, התכנסה ועידת אנאפוליס בראשות אלכסנדר המילטון, אשר המליצה אף היא על שינויים בתקנון הקונפדרציה. ב-21 בפברואר 1787 הקונגרס אמר "הן" להצעה לבחון מחדש את התקנון, והניח בכך את אבן הפינה לחוקת ארצות הברית.

## ראו גם
* אלכסנדר המילטון
* הקונגרס הקונטיננטלי

## קישורים חיצוניים

* 

* Text version of the Articles of Confederation
* Articles of Confederation and Perpetual Union
* Articles of Confederation and related resources, Library of Congress
* Today in History: November 15, Library of Congress
* United States Constitution Online—The Articles of Confederation
* Free Download of Articles of Confederation Audio
* [//uscon.mobi/art/index.html Mobile friendly] version of the Articles of Confederation


קטגוריה:ארצות הברית: היסטוריה של המשפט
קטגוריה:מסמכים משפטיים היסטוריים
קטגוריה:1781 בארצות הברית
מיזורי (נהר)

**מיזורי** (באנגלית: **Missouri**) הוא הנהר הארוך ביותר בארצות הברית. אורכו כ-3,767 קילומטרים ושטח אגן הניקוז שלו הוא כ-1,376,180 קמ"ר. המיזורי מנקז כשישית מיבשת אמריקה הצפונית וספיקת מימיו ליד העיר הרמן שבמיזורי, סמוך לשפכו לנהר מיסיסיפי, היא כ-2,490 מ"ק לשנייה. מיזורי הוא יובלו הראשי של הנהר מיסיסיפי, ושניהם יחד הם הנהר הרביעי באורכו בעולם, באורך כולל של 5,971 ק"מ, לאחר הנילוס, האמזונאס והיאנגצה.

נהר מיזורי מתחיל במיזוג הנהרות מדיסון, ג'פרסון וגלטין במונטנה והוא נשפך למיסיסיפי מצפון לסנט לואיס שבמדינת מיזורי. 

כל אגן הניקוז של הנהר נקנה על ידי ארצות הברית מצרפת ברכישת לואיזיאנה ונחקר במשלחת לואיס וקלארק.

המיזורי משמש עדיין כנתיב תחבורה חשוב להובלת מטענים, אך הובלת מטענים באמצעות ארבות נמצאת בירידה מתמדת, ובין 1977 ל-2000 ירדה מ-3.3 מיליון טונות ל-1.3 מיליון טונות.

## ערים לאורך הנהר
להלן רשימה של ערים נבחרות ששוכנות על גדות נהר המיזורי:

* סנט לואיס (מיזורי)
* ג'פרסון סיטי (מיזורי)
* המטרופולין של קנזס סיטי (משותף למיזורי ולקנזס)
* סנט ג'וזף (מיזורי)
* אומהה (נברסקה)
* סו סיטי (איווה)
* פיר (דקוטה הדרומית)
* ביסמרק (דקוטה הצפונית)
* גרייט פולס (מונטנה)

## ראו גם
* השיטפון הגדול של 1993

## קישורים חיצוניים

* 
* 

*
קטגוריה:מונטנה: נהרות
קטגוריה:דקוטה הצפונית: גאוגרפיה
קטגוריה:דקוטה הדרומית: גאוגרפיה
קטגוריה:נברסקה: גאוגרפיה
קטגוריה:איווה: גאוגרפיה
קטגוריה:קנזס: גאוגרפיה
קטגוריה:מיזורי: גאוגרפיה
קטגוריה:יובלי המיסיסיפי
קטגוריה:נהרות גבול בין-מדינתיים בארצות הברית
בית דרור

**בית דרור** הוא בית מחסה זמני לבני נוער הומואים, לסביות, ביסקסואלים וטרנסג'נדרים, ללא הבדלי דת, גזע ומגזר. הבית מעניק מזון, קורת גג ועזרה בתחומי החיים השונים בהתאם לצורכי הדיירים. המקום החל את פעילותו במאי 2002 וממוקם ברחוב יחיעם 15 תל אביב (שכונת התקווה). המסגרת פועלת כקורת גג של רשות חסות הנוער שבמשרד העבודה, הרווחה והשירותים החברתיים.

ניתן להגיע לבית דרור בכל עת, ללא הודעה מוקדמת. השהייה בבית מוגבלת לשלושה חודשים אך ניתן להאריך את השהות עד חצי שנה לפי צורך. ההוסטל פתוח 365 ימים בשנה, 24 שעות ביממה. ניתן לקלוט בבית דרור עד ארבעה עשר בני נוער. בית דרור הוא פרויקט ייחודי באופיו בשל היותו היותו פרויקט בקנה מידה ארצי הממומן על ידי מוסדות וגופים ממשלתיים כגון (עיריית תל אביב) ומשרד הרווחה ועל ידי עמותות (עמותת אותות ופרויקט גם וגם) ובעזרת תרומות מהציבור הרחב.
אוכלוסיית היעד של המרכז הם בני נוער מכל מגזרי החברה הישראלית בין הגילאים 13–18, אשר מנותקים ממסגרת משפחתית או חינוכית בשל נטייתם המינית או זהותם המגדרית ונמצאים בסיכון, במשבר או במצוקה.

## פעילות
המטרות והיעדים של המרכז הוא לתת מענה מיידי לאלו הנמצאים בדרגת סיכון גבוהה או משבר על רקע נטייה מינית או זהות מגדרית, ולהביא לעצירת פוטנציאל ההידרדרות. מטרות נוספות של בית דרור הן הפחתת התנהגויות אנטי-חברתיות אצל בני הנוער, הפעלת תוכנית לגישור עם המשפחה, השמה במסגרות חינוכיות או מקצועיות במהירות המרבית, הענקת תמיכה נפשית וחזרה לתפקוד נורמטיבי.
עבור בני נוער המתקרבים לגיל 18 קיימת תוכנית יציאה לעצמאות בה מקבלים ליווי ומיומנות במציאת מקום עבודה, מגורים ועזרה בכל תחומי החיים באופן אקסטרני. בבית דרור תוכנית מיוחדת עבור נוער הנקלע לזנות, ותוכנית שלבים לבירור או תחילה של תהליך לשינוי מגדרי, במסגרת תוכנית זו ניתן לשהות בבית עד שנה.
בבית דרור מושם דגש על תהליך גישור בין הנערים/ות לבין הוריהם ונעשה מאמץ מיוחד למציאת דרכים שיאפשרו לבני הנוער לשוב למסגרת המשפחתית, אם אין אפשרות לנער/ה לחזור לביתם, מסייע צוות ההוסטל באיתור מסגרות המשך המתאימות לצרכיהם הייחודיים, לגילם ולרצונותיהם.
אנשי הצוות הם בעלי מקצוע מגוונים ומתנדבים מכלל האוכלוסייה, אשר חונכים מטפלים ומסייעים לדיירי הבית, כמו כן הבית מלווה על ידי צוות חוקרים מאוניברסיטת תל אביב אשר חוקרים את התפתחות התפקוד של הדיירים בתוך הבית.

## דרכי הפניה
פנייה עצמית למרכז החירום על סמך מידע שקיבלו ברחוב עצמו, מחברים או דרך דפי מידע ופרסום.
הפניה על ידי השירותים המטפלים במתבגרים (השרות לנערה במצוקה במחלקות הרווחה, מחלקות לקידום נוער, עו"ס לחוק הנוער, שירות מבחן לנוער וכו'), שירותי חירום (משטרה תחנות מגן דוד אדום וכו'), קווי חירום (ער"ן, יש עם מי לדבר וכו') וכן ניידות על"ם והעמותות בקהילת הלהט"ב (איגי - ארגון נוער גאה, חברותא - הומואים דתיים, כמוך - הומואים דתיים אורתודוקסים).

## מן התקשורת
* נאומה של מנהלת בית דרור במצעד הגאווה 2012
* עשור לבית דרור
* ישראל היום, יוני 2012
* פרויקט הסטיקרים של בית דרור 2013
* סיפורו של כראם, בוגר בית דרור
* סרטון בYouTubeנאומה של מנהלת בית דרור במצעד הגאווה 2012
* 
* 

## ראו גם
*הומואים
*לסביות
*איגי - ארגון נוער גאה
*חברותא - הומואים דתיים
*כמוך - הומואים דתיים אורתודוקסים

## קישורים חיצוניים
* 
* דף הפייסבוק של בית דרור
* כמוך- הומואיים דתיים אותודוקסים
* חברותא- הומואים דתיים
* איגי- ארגון נוער גאה
## הערות שוליים

קטגוריה:ישראל: רווחת הילד
קטגוריה:ישראל: ארגוני להט"ב
קטגוריה:שכונת התקווה
הר קוק

**הר קוק** (באנגלית: **Mount Cook**; במאורית: **Aoraki**, אַאוֹרָקִי) הוא ההר הגבוה ביותר בניו זילנד, והוא נישא לגובה של 3,724 מטר ברכס האלפים הדרומיים של ניו זילנד.

ארגון אונסק"ו הכריז בשנת 1990 על הפארק הלאומי אאורקי/הר קוק, שההר ניצב בתחומו, כעל אתר מורשת עולמית.

## מקור השם
ההר נקרא לכבודו של ג'יימס קוק, מגלה ארצות אנגלי אשר חקר את האיים של ניו זילנד ב-1770. השם אאורקי מקורו בשפה המאורית ופירושו "מחורר עננים".

## קישורים חיצוניים

* 

מרכז|ממוזער|350px|פסגת ההר

קוק
קטגוריה:קנטרברי (ניו זילנד)
קוק
Stairway to Heaven

"**Stairway to Heaven**" (בעברית: "**מדרגות לגן עדן**") הוא שיר של להקת הרוק הבריטית לד זפלין. השיר לא יצא מעולם כסינגל, ועם זאת הפך לאחד השירים המוכרים ביותר של הלהקה בפרט ושל הרוק בכלל.

## היסטוריה
את השיר כתב סולן הלהקה רוברט פלאנט והלחין גיטריסט הלהקה ג'ימי פייג'. הוא הוקלט בשנים 1971-1970 ויצא בשנת 1971 כחלק מהאלבום הרביעי וחסר השם של הלהקה.

לשיר התחלה שקטה והמשך אקוסטי, שלאחריו הופך השיר לרועש יותר, בסגנון הארד רוק. השניות האחרונות של השיר שקטות, כך שהוא מסתיים באותה נימה בה החל. אורכו של השיר 8:02 דקות, משך זמן הנחשב לארוך עבור שיר רוק.

לשיר נקשר מסתורין, הן בגלל המילים המורכבות והן בגלל הטענה שלפיה אם משמיעים את השיר לאחור ניתן לשמוע מסרים שטניים. טענות אלו התיישבו עם הקשר בין פולחן השטן לרוק הכבד, אולם בניגוד ללהקות הבי מטאל שאכן הזכירו את השטן באופן מפורש בשיריהן, אין ב-Stairway to Heaven אזכור או רמז לשטן. חברי לד זפלין הכחישו את הטענות הקושרות את השיר לפולחן השטן.

נכון לאוגוסט 2013, הטאב של השיר, זכה לדירוג הגבוה ביותר לאורך השנים, באתר Ultimate Guitar Archive.

במאי 2014 הגישו נציגי להקת ספיריט, תביעה לבית המשפט, בטענה כי חלק של השיר לקוח מהשיר Taurus, אותו הקליטה בשלהי שנות השישים, אך תביעתם נדחתה.

לשיר מעל מיליארד השמעות ברשת בספוטיפיי, והוא השיר המצליח ביותר של הלהקה.

## קישורים חיצוניים

* שמונה דקות בגן עדן, ynet

## הערות שוליים

קטגוריה:לד זפלין
קטגוריה:שירי לד זפלין
קטגוריה:שירים באנגלית
קטגוריה:שירים על גן עדן
קטגוריה:בלדות משנות ה-1970
קטגוריה:בלדות פולק
קטגוריה:בלדות רוק
קטגוריה:שירי פולק רוק
קטגוריה:מחלוקות דתיות במוזיקה
קטגוריה:מחלוקות סביב טענות לתועבה במוזיקה
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת אטלנטיק רקורדס
פנינסולרים

באמריקה הספרדית הקולוניאלית היוו ה**פנינסולרים** (בספרדית: Peninsulares) את הקטגוריה הגזעית-חברתית-תרבותית העליונה ביותר. אלו היו ספרדים ילידי המטרופולין האימפריאלי, קרי ילידי ספרד עצמה. לקבוצה זו השתייכו לעיתים גם אירופאים אחרים שהיגרו לאמריקות.

שמה של הקבוצה מעיד על מוצאה (פנינסולה הוא חצי אי, קרי חצי האי האיברי). בתקופות מסוימות, כגון בראשית המאה ה-16 עם כיבושן של האמריקות ובראשית המאה ה-19, עת התחוללו מלחמות העצמאות ברחבי היבשת, כונתה קבוצה זו בשמות הגנאי "גותים" (godos) ו-"גצ'ופינס" (gachupines) (שיבוש של שפת הנאוואטל ל"זה המשפשף בנעליו").

קטגוריות אחרות בחברה הקולוניאלית היו הקריאולים (Criollos), ספרדים ילידי אמריקה, האינדיאנים (Indios) והשחורים (Negros). בנוסף, התקיימו קבוצות שונות של בני תערובת: מסטיסוס (Mestizos) נחשבו כבני תערובת ממוצא אינדיאני ואירופי; מולטים (Mulatos) נחשבו כבני תערובת ממוצא אפריקאי ואירופאי; וסמבוס (Zambos) נחשבו כבני תערובת ממוצא אינדיאני ואפריקאי.

הפנינסולרים החזיקו ברוב המשרות החשובות במנהל האימפריאלי, בצבא ובכנסייה. המתיחות בין הפנינסולרים לקריאולים תרמה לעוינות כלפי האימפריה הספרדית ערב מלחמות העצמאות, ולנכונותה של האליטה הקריאולית להתנתק מהכתר הספרדי ולדרוש ממשל עצמי.

## ראו גם
* קריאולים

## קישורים חיצוניים
* 

קטגוריה:האימפריה הספרדית
קטגוריה:אמריקה: היסטוריה
קטגוריה:קאסטות באמריקה הלטינית
אמריקה הספרדית

300px|ממוזער|
-



-
**אמריקה הספרדית** (ספרדית: **Hispanoamérica**) הוא כינוי קיבוצי למדינות ביבשת אמריקה (אמריקה הדרומית, המרכזית והצפונית, וכן בקריביים) בהן דוברים את השפה הספרדית. מדינות אלו היו מושבות של האימפריה הספרדית בין סוף המאה ה-15 וראשית המאה ה-19 (להוציא את קובה ופוארטו ריקו, שהשתחררו מעול הקולוניאליזם הספרדי רק בסוף המאה, בשנת 1898). בשטחים אלו התקיימו מספר מלכויות משנה. לאחר קבלת עצמאות מספרד קמו בהן שמונה-עשרה רפובליקות. במונח "אמריקה הספרדית" נכללת גם פוארטו ריקו, שאינה מדינה עצמאית, אלא טריטוריה בחסותה של ארצות הברית.

המונח "אמריקה הספרדית" אינו חלופי למונח איברו-אמריקה, שכן אמריקה הספרדית אינה כוללת את ברזיל, דוברת הפורטוגזית, אשר באמריקה הדרומית. מונח דומה, אך אינו זהה, הוא אמריקה הלטינית, הכולל את איברו-אמריקה וכן את המדינות והטריטוריות דוברות הצרפתית אשר בקריביים ובאמריקה הדרומית.

## מדינות אמריקה הספרדית
מדינות אמריקה הספרדית הן:

קטגוריה:אמריקה 
קטגוריה:אמריקה הלטינית: טרמינולוגיה
קטגוריה:ספרד: היסטוריה
קטגוריה:אמריקה: אזורים
שונר צפוני

**שונר צפוני** (שם מדעי: *Lynx lynx*) הוא מין שונר ממשפחת החתוליים. לשונר הצפוני מאפיינים פיזיים ומראה דומה לזה של השונר הקנדי, והיו חוקרים שסברו שהם למעשה אותו המין. זהו מין השונר הגדול ביותר, כשהפרטים הגדולים ביותר הגיעו לאורך 80 עד 130 ס"מ, לגובה 60 עד 75 ס"מ בכתפיים ולמשקל מרבי של 45 ק"ג, דומה לנמר ממוצע.

## מאפיינים
השונר הצפוני נפוץ בעיקר ביערות וערבות סיביר הצפוניות, וזהו מקור שמו. לשונר הצפוני פרווה בגווני צהוב-חום בהיר ועליה כתמים שחורים; לעיתים רבים ולעיתים מעטים. זנבו קצר ועגול, רגליו שריריות מאוד ועליהן פרווה חמה ועבותה. אוזניהן משולשות וקצהן החיצוני שחור. לשונר הצפוני מעין זקן לבן המשתלשל משני צדי סנטרו.

השונר הצפוני ניזון מארנבות, מכרסמים קטנים ולפעמים גם יעלים קווקזים מערבים או שועלים אותם הוא טורף. לעיתים רחוקות צד השונר הצפוני גם בעלי חיים הגדולים ממנו; איילים למשל. בעת הציד מנצל השונר הצפוני את כפות רגליו הרכות שאינן משמיעות קול בעת הליכתו ואת ראייתו הטובה כדי לתפוס את הטרף בצורה יעילה.

השונר הצפוני נמצא בסכנת הכחדה בחלק גדול מהאזורים שבעבר היו מקומות המחיה שלו, וזאת בשל ציד רב שנעשה בו לשם פרוותו היפה, המשמשת לתעשיית הביגוד. בעבר, היה השונר הצפוני נפוץ כמעט בכל רחבי יבשת אירופה, אולם עד אמצע המאה העשרים הוא נעלם מרוב ארצות מרכז ומערב אירופה, כמו גם מבריטניה. בתקופה האחרונה מתקיימים ניסיונות להשיב את אוכלוסיית השונרים לאזורים אלו.

מצב השימור של השונר הצפוני בארצות השונות:
*בצרפת נכחד כליל השונר הצפוני בשנת 1900, אולם נעשים ניסיונות להחזרתו לטבע.
*בגרמניה הושמד השונר הצפוני בשנת 1850, אולם הוא הושב לטבע ליערות בוואריה בשנת 1990 והחל להתרבות שם.
*בשווייץ נכחד השונר בשנת 1914 אולם הוא הושב אל הטבע בשנת 1971, התרבה בהצלחה ואף עבר אל אוסטריה השכנה שם הוא נכחד גם כן.
*בפולין קיימת אוכלוסייה של כ-1000 שונרים באזור ההרים.
*באזור הבלקן כולו יש כ-50 שונרים צפוניים.
*בסקנדינביה יש כ-2500 שונרים בנורווגיה, שוודיה ופינלנד. בעבר, הייתה האוכלוסייה קרובה להכחדה אולם ניצלה בזכות חוקי הגנה.
*ברוסיה נפוצים כ-90% מכלל אוכלוסיית השונרים הצפוניים בעולם, בעיקר באזור סיביר.

## גלריה

קובץ:Lynx kitten.jpg|גור של שונר צפוני על עץ
קובץ:Lynx lynx2.jpg|שונר צפוני
קובץ:Lynx lynx (geypa)-cropped.jpg|שונר בנורווגיה
קובץ:Eurasian lynx climbing a tree.jpg|שונר צפוני על עץ


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:שונר
קטגוריה:סיביר: יונקים
קטגוריה:גאורגיה: יונקים
קטגוריה:נורווגיה: יונקים
קטגוריה:מונטנגרו: יונקים
קטגוריה:צ'כיה: יונקים
קטגוריה:שוודיה: יונקים
קטגוריה:אסטוניה: יונקים
קטגוריה:בעלי חיים בקווקז
קטגוריה:מגה-פאונה של צפון אסיה
קטגוריה:בעלי חיים שתוארו ב-1758
בור פוטנציאל

ממוזער|250px|גרף של פוטנציאל (כלשהו). נקודת המינימום המוקפת ב"הרים" נקראת '''בור פוטנציאל'''.
בפיזיקה, **בור פוטנציאל** הוא אזור סביב מינימום מקומי של אנרגיה פוטנציאלית. לא ניתן להמיר את האנרגיה שקיימת בבור פוטנציאל לאנרגיה אחרת (לאנרגיה קינטית, למשל, במקרה של פוטנציאל כבידתי) כי היא כלואה במינימום המקומי של הבור. מסיבה זו, גוף לא יכול להיות במינימום המוחלט של האנרגיה הפוטנציאלית, כפי שהוא נוטה לעשות בגלל האנטרופיה.

ניתן לשחרר אנרגיה מבור פוטנציאל אם מוסיפים מספיק אנרגיה למערכת כך שהיא מוגבהת מעל המינימום המקומי. בפיזיקה קוונטית, אנרגיה פוטנציאלית של גוף הנתון בבור פוטנציאל יכולה להתגלגל לצורה אחרת בשל אופיים ההסתברותי של חלקיקים קוונטיים. תופעה זו נקראת מִנהור קוונטי.

גרף פונקציית פוטנציאל דו־ממדי הוא משטח שדומה לפני כדור הארץ, כלומר שטח המכיל הרים וגבעות. בתיאור זה, בור פוטנציאל הוא עמק המוקף מכל צדדיו אדמה יותר גבוהה ממנו. את העמק ניתן למלא במים (למשל נהר), אך המים לא יוכלו לזרום לשטח נמוך יותר (פני הים).

במקרה של כבידה, האזור סביב מסה הוא בור פוטנציאל כבידתי, חוץ מהמקרה בו צפיפות המסה כל כך נמוכה כך שכוחות גאות ממסות אחרות גדולים יותר מכח המשיכה של הגוף עצמו.

**גבעת פוטנציאל** או **מחסום פוטנציאל** הוא ההפך של **בור פוטנציאל**, כלומר אזור סביב מקסימום מקומי של אנרגיה פוטנציאלית.

## חלקיק כלוא
במוליך למחצה ניתן לכלוא חורים ואלקטרונים בבור פוטנציאל במימד אחד (בור קוונטי), בשני ממדים (תיל קוונטי) או בשלושה ממדים (נקודה קוונטית). כלומר, חלקיק כלוא כאשר אחד הממדים של ננו-גביש נעשה מאוד קטן וגודלו נהיה מסדר גודל של אקסיטון בגביש, שנקרא רדיוס אקסיטון של בוהר. בור קוונטי הוא מבנה בו הגובה מסדר גודל של רדיוס אקסיטון בוהר והרוחב והעומק יכולים להיות גדולים. תיל קוונטי הוא מבנה בו הגובה והעומק קטנים והאורך יכול להיות גדול. נקודה קוונטית היא מבנה בו כל הממדים מסדר גודל של אקסיטון בוהר, בדרך כלל כדור קטן.

## ראו גם
* בור פוטנציאל אינסופי
* בור פוטנציאל קוונטי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכניקה
קטגוריה:מכניקת הקוונטים
קפיבארה

**קפיבארה** (שם מדעי: *Hydrochoerus*) הוא סוג של מכרסם ענק מאמריקה הדרומית ששייך למשפחת הקבייתיים. זהו המכרסם הגדול ביותר בעולם – משקלו הממוצע 50 ק"ג, ואורכו 130 ס"מ. הקפיבארות הננסיות קטנות מעט יותר מקרובותיהן.

## מאפיינים
לקפיבארה גוף כבד, צבע גוף צהוב-חום עם אדמדם, והוא חסר זנב. גולגולתו שטוחה, כשבחלקה העליון נמצאת מערכת החישה, והיא דומה במבנה הכללי שלה לגולגולת ההיפופוטם.

מכרסמים אלה הם קרובי משפחה רחוקים של השרקן, וחיים רק באמריקה הדרומית, בקרבה למים, שבהם הם מחפשים צמחי מים ועשבים. הם מיטיבים לשחות ואף לצלול. הם ניזונים גם משורשים שהם אוכלים בעזרת תחיבת חוטמם לקרקע.

הקפיבארה פעיל בשעות בין הערביים והלילה. הם חיים בקבוצות משפחתיות של 10–20 פרטים.

הריון נקבת הקפיבארה נמשך ארבעה חודשים, ובסופם נולדים שניים עד שמונה גורים. תוחלת חייהם 10-8 שנים.

אויביו העיקריים של הקפיבארה הם קיימנים ויגוארים, שהוא מתגונן מפניהם בהסתתרות בסבך הצמחייה. בעת שהוא חש בסכנה, הוא נמלט תוך השמעת צווחה. כאמצעי התגוננות הוא משתמש בשיניו החדות.

בשל התרבותם המהירה, מותרים הקפיבארות בציד במדינות תפוצתם. הם ניצודים כדי להשתמש בפרוותם היקרה ולאכילת בשרם.

## מינים
* *Hydrochoerus ballesterensis* – נכחד
* *Hydrochoerus gaylordi* – נכחד
* קפיבארה מצויה (*Hydrochoerus hydrochaeris*)
* קפיבארה ננסית (*Hydrochoerus isthmius*)

## גלריה

Capybaras (Hydrochoerus hydrochaeris) on the river bank ... (31726182051).jpg
Hydrochoerus isthmius (27839968482).jpg|קפיבארה ננסית
Capybara portrait 2.jpg|קפיבארה מצויה


## קישורים חיצוניים

קטגוריה:טקסונים שתוארו בידי מטוראן ז'אק בריסון
קטגוריה:קבייתיים
קטגוריה:בעלי חיים שתוארו ב-1762
רגלבחנין

ממוזער|250px|רגליבחנין של מספר מיני עכבישאים
[ממוזער|שמאל|250px|אצל ה[עקרבשוט התפתחו הפדיפלפי לרגלי צייד (בירוק)]]
**רגלבחנין** (**פֶּדִיפַּלְפִּי**; בלטינית חדשה: Pedipalpi; מלטינית: בחנין palpus, רגל pēs), לעיתים כקיצור **פַּלְפִּי** או **רגלי בַּחְנִין**, הם זוג גפיים הקבועים ליד הכליצרות בקדמת הראש של בעלי כליצרות - קבוצה של פרוקי-רגליים הכוללים את העכבישים, העקרבים, סרטני פרסה, ועכבישנים ימיים. הפדיפלפי צידיים (lateral) לכליצרות (chelicerae ,מלתעות) וקדמיים (anterior) לזוג רגלי הליכה הראשונות.

הפדיפלפי משמשות בעכבישאים רבים כבחנינים בעלי אברי חישה. במשפחות מסוימות הפכו לרגלי צייד בעלות צבטות כגון אצל העקרבים או בעלי שלפוחיות הצמדה דוגמת האקריות. אצל זכרים אחדים הן משמשות בתהליך הרבייה כאמצעי להעביר את הזרע אל הנקבה.

מבחינה אבולוציונית נהוג היה לחשוב שהפדיפלפי הומולוגים ללסתות של סרטנאים וחרקים, אך מחקרים מאוחרים יותר (בעזרת גני HOX) מציעים את סט המחושים השני שיש לסרטנאים כאיבר ההומולוגי.

אין להתבלבל בין פדיפלפי לבין בחנינים אחרים כגון הבחנינים על שפה תחתונה (labial palps) או הבחנינים על שפה העליונה (maxillary palps) שקיימים אצל פרוקי רגליים אחרים כגון חגבאים.

## ראו גם
* אנטומיה – מונחים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אנטומיה של פרוקי-רגליים
קולינן

ממוזער|הקולינן
שמאל|ממוזער|350px|תשעת היהלומים הגדולים שלוטשו מהקולינן
שמאל|ממוזער|350px|היהלומים הגולמיים שנוצרו בפיצול הקולינן
ה**קוּלינן** (מאנגלית: **Cullinan**) הוא היהלום הגולמי הגדול ביותר שנתגלה עד כה. הוא התגלה ב-26 בינואר 1905 במכרה פרמייר שבעיירה קולינן שבדרום אפריקה. משקלו היה 3,106.75 קרט (כ-621 גרם).

ממשלת הרפובליקה הדרום-אפריקאית קנתה אותו כדי להגישו מתנה לאדוארד השביעי מלך אנגליה.

היהלום לוטש על ידי משפחת אשר מהולנד, משפחת יהודית שהייתה ידועה בכישורי הליטוש הייחודיים שלה. על מנת להעביר את היהלום מלונדון לאמסטרדם, נשלחה כהטעיה ספינת מלחמה בריטית. היהלום הלא מלוטש, שגודלו היה כגודלו של לב אנושי, הועבר בפועל בכיס בגדיו של אברהם אשר, אחד מבני המשפחה.

התרגיל הצליח והיהלום הגיע בשלום לאמסטרדם. כאשר ניסו ללטשו גילו בני משפחת אשר שלא ניתן לחתוך את היהלום הענק. האזמל נשבר עם המכה הראשונה. לאחר שנתיים, המציאו בני המשפחה פטנט חיתוך חדש שנקרא "חיתוך אשר" על שמם והצליחו לחתוך את האוצר כמבוקש.

הקולינן פוצל ל-9 יהלומים מלוטשים, שנקראו בשמות: קולינן 1, קולינן 2 וכן הלאה.

כתשלום קיבלו בני משפחת אשר יהלומים מהיהלום החתוך.

קולינן 1 שובץ בשרביט אדוארד הקדוש, ועד 1985 נחשב ליהלום המלוטש הגדול ביותר בעולם.

## "רולס-רויס קולינן"
דגם רולס-רויס קולינן קרוי על שם היהלום "קולינן". הדגם הוא SUV מתוצרת יצרנית רכבי היוקרה הבריטית **[[רולס-רויס]]** המיוצר משנת 2018 בבריטניה.

## קישורים חיצוניים

* 
* 
## הערות שוליים

קטגוריה:אבני חן ידועות
קטגוריה:יהלום
קטגוריה:יהלום בתרבות
לילה מוראד

[250px|ממוזער|שמאל|לילה מוראד עם השחקן והבמאי [יוסף ואהבי]]

**לילה מוראד** (בערבית: **ليلى مراد**, תעתיק מדויק: לילא מראד) (17 בפברואר 1918 – 21 בנובמבר 1995) הייתה שחקנית וזמרת מצרייה ממוצא יהודי.

## ביוגרפיה
מוראד נולדה בשם ליליאן מרדכי ברובע עבאסיה בקהיר למשפחה יהודית דתית אדוקה, משפחה של רבנים מפורסמים ודיינים. אביה, איברהים זאכי מרדכי (כונה מאוחר יותר זאכי מוראד), שנולד באלכסנדריה, היה מוזיקאי וזמר מפורסם בשנות העשרים ונחשב לאחד הזמרים האחרונים אשר שר לפי אסכולת המוזיקה הערבית הישנה. אמה, ג'מילה, הייתה ממשפחת סלומון שמוצאה בפולין. למוראד היו עוד שלושה אחים ואחות. אחד מאחיה, מוניר מוראד, התפרסם בפעילות בימתית והיה שחקן.

דאוד חוסני עזר לה להתחיל צעדיה הראשונים בקריירה כאשר הלחין עבורה את שירה הראשון. עם זאת, פריצתה הראשונה התרחשה כאשר מוחמד עבד אל-והאב, אחד המלחינים החשובים במצרים, שמע את שירתה ונתן לה תפקיד בסרטו "יַחיא אל-חֻבּ" (يحيا الحب - "תחי האהבה") בשנת 1938. בשנות ה-40 היא התחילה להצטלם בסרטים של טוגו מזרחי.

שמועה על ביקור של מוראד בישראל ומתן תרומה למדינה הציבה אותה כחשודה בריגול ואף גרמה למספר תחנות רדיו ערביות להחרימה. היא הכחישה בתוקף את ההאשמות הללו, ואף קיבלה תעודה מכוחות הביטחון של מצרים המזכה אותה מן ההאשמות.

מוראד חדלה לשחק לקראת סוף שנות החמישים של המאה העשרים, והפסיקה לשיר לאחר 1963, אך השאירה מורשת מוזיקלית של מעל ל-1200 שירים.

מוראד נישאה לאנוור וג'די בשנת 1947, ובעקבות זאת המירה את דתה לאסלאם למרות התנגדות אביה. לאחר שהתאסלמה, הושפעה ממנה אחותה ואף היא המירה את דתה והתאסלמה. וג'די ומוראד התגרשו ב-1954, והשמועות אמרו שגירושיהם נבעו בגלל שוג'די בגד בה או מכיוון שהיה עקר. 

לאחר מכן למוראד נולד בן בשם אשרף שאביו הוא מוחמד ואג'י אבאזה, קצין ממשפחת אבאזה המפורסמת, אך הוא מעולם לא הודה שהוא האב.

ב-1957 מוראד נישאה בשנית לבמאי הסרטים פאטין עבד אל-והאב, ולשניים נולד בן, זאכי פאטין עבד אל-והאב. ב-1969 השניים התגרשו.

מוראד נפטרה ב-21 בנובמבר 1995 בגיל 77 כתוצאה מאי-ספיקת לב.

מעט מאוד ידוע על חייה של מוראד, מכיוון שסיפורה נשמר כסוד בין בני המשפחה, ביניהם קרובי משפחה בישראל שעלו לארץ והתגוררו בנתניה אשר מיעטו לדבר בעניין מהסיבה שהתביישו בעובדה שהיא התאסלמה. הבושה והמבוכה היו כה עזות עד שלא העלו את שמה על דל שפתם, ואף כאשר מישהו אחר שאל אודותיה חתמו את שפתיהם והכחישו כל קשר אליה. 

בישראל מוראד הייתה ידועה מתפקידיה הרבים ב"סרטים הערבים" ששודרו בימי שישי ב.

## לקריאה נוספת
Hanan Hammad, **Unknown Past: Layla Murad, the Jewish-Muslim Star of Egypt**, Stanford University Press 2022

## קישורים חיצוניים

* מבחר משירי לילה מוראד בסרטי וידאו
* גיא בכור, נשף המסיכות של לילה: והואלס האחרון במצרים
* 
* 
* לילה מוראד - בת החז (ו)ן המצרי, באתר cinemaarabiya
* 

קטגוריה:זמרים השרים בערבית
קטגוריה:שחקניות קולנוע וטלוויזיה יהודיות מצריות
קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:יהודיות שהתאסלמו
קטגוריה:זמרות יהודיות מצריות
קטגוריה:שחקניות מצריות
קטגוריה:ילידות 1918
קטגוריה:נפטרות ב-1995
קטגוריה:מצרים שנפטרו ב-1995
דיאטת השמנה

**דיאטת השמנה** היא משטר דיאטה שמטרתו להביא לעלייה במסת הגוף. העיקרון המרכזי בדיאטת השמנה הוא יצירת פער בין הקלוריות הנצרכות לבין הקלוריות המנוצלות על ידי הגוף.

דיאטת השמנה נפוצה בקרב הסובלים מבעיות תת-משקל. מתח, דיכאון, טיפולים תרופתיים ועוד, עלולים ליצור מצב של תת-משקל בגוף האדם.

במדינות רבות בעולם הערבי (כגון מרוקו, לוב, ערב הסעודית וכווית) וכן במדינות מוסלמיות שונות באפריקה (כגון ניגריה ומאוריטניה) נפוצה מאוד עידוד ההשמנה בקרב האוכלוסייה הנשית. לרוב מדובר בפיטום נערות בכפייה על-מנת שתעלנה במשקל בבגרותן כדי שתוכלנה למצוא חתן. במדינות הללו קיימת מה שמכונה "דיאטת השמנה כפויה".

## שינויים בהרגלי האכילה
דיאטת השמנה כוללת שינויים בהרגלי האכילה כגון: ארוחות קבועות מפוזרות לאורך כל היום, צריכה מוגברת של קלוריות ושומנים ולעיתים אף תכלול תוספי תזונה בעלי ערך תזונתי וקלורי גבוה כמו אנשור.
## פעילות גופנית כמסייעת לעלייה במשקל
גם פעילות גופנית יכולה לסייע בעלייה במשקל, על ידי בניית מסת שריר. בנוסף לכך, היא יכולה לשפר את התיאבון. אימוני כוח יסייעו בהעלאת מסת השרירים בגוף, ותוספת שרירים תגרום לתוספת במשקל. ביצוע פעילות גופנית לפני הארוחה מגבירה את התיאבון. פעילות גופנית תורמת גם לחיזוק הגוף ולעיצובו (רקמת השלד והשריר).

## ראו גם
*השמנה
*תת-משקל
*דיאטת הרזיה
*הזנה בכפייה
*מטבוליזם

## קישורים חיצוניים
* 
* 
* 

## הערות שוליים

*
טסט טרק

ממוזער|200px|במתקן ניתן לראות בובות לבדיקת עמידות כלי רכב מפני תאונות.
**טסט טרק** (באנגלית: **Test Track**) הוא ביתן המצוי בפארק השעשועים אפקוט בדיסניוורלד שבפלורידה.

המתקן ממומן על ידי ג'נרל מוטורס והוא אחד משלושת המתקנים הפופולריים ביותר בפארק (יחד עם המשימה: חלל וסוארין).

המתקן נפתח לציבור ב-19 בדצמבר 1998 לאחר עיכובים רבים, והחליף את מתקן עולם התנועה שקדם לו (הפתיחה הרשמית נערכה ב-17 במרץ 1999). 

## תיאור המתקן

המבקרים במתקן רוכבים על מכוניות ניסוי של ג'נרל מוטורס הבודקת את תגובת המכונית דרך סדרת מבדקים הכוללת האצה, האטה, פניות, חימום וקירור. החלק הפופולרי במתקן הוא מבדק ההאצה למהירות של 105 קמ"ש המתרחש מחוץ למתקן.

## נתוני המתקן
שמאל|ממוזער|250px|
* **פתיחה:** 17 במרץ 1999
* **מתכנן:** וולט דיסני אימג'ינירינג
* **מממן:** ג'נרל מוטורס
* **מהירות מקסימלית:** 105 קמ"ש
* **אורך המסלול:** כ- 1.5 ק"מ.
* **שטח המבנה:** 14,000 מ"ר
* **חלקי המתקן:**
** עלייה על גבעה
** בדיקת קפיצים
** בדיקת בלמים
** בדיקת תנאי סביבה: חדר חם - 60 מעלות צלזיוס; חדר קר - 4 מעלות צלזיוס.
** בדיקת נהיגה: 32 - 40 קמ"ש
** בדיקת מהירות גבוהה: 105 קמ"ש
* **אורך הנסיעה במתקן:** 5:04 דקות
* **מתקן הקודם במיקום זה:** עולם התנועה
* **סוג המתקן:** סימולטור בדיקת רכב מהיר

## מקורות

**Florida*, DK Eyewitness Travel Guides, 2004, pg 150

## קישורים חיצוניים

* 

קטגוריה:דיסני: פארקי שעשועים
קטגוריה:דיסניוורלד
קטגוריה:אפקוט
מעבורת החלל פטיצ'קה

**מעבורת החלל פטיצ'קה** (ברוסית: **Птичка** משמעו **ציפור קטנה**) הוא השם הלא-רשמי למעבורת חלל סובייטית שנבנתה על ידי ברית המועצות, השנייה מתוך 5 המעבורות הסובייטיות שלא קיבלו שם רשמי. מעבורת זו התייחדה משאר המעבורות בקונסטרוקציה אדומה שהוצמדה לגגה.

בנייתה של ה"פטיצ'קה" החלה בשנת 1988, והיא תוכננה להסתיים בסמוך למועד סיום בנייתה של מעבורת החלל בוראן (1.01), אולם בנייתה מעולם לא הושלמה. בנייתה הופסקה עם פירוקה של ברית המועצות ועצירת המימון לפרויקט, לאחר ש-97% ממנה כבר הושלמו, והתוכנית בוטלה רשמית בשנת 1993.

טיסתה הראשונה של המעבורת תוכננה ל־1992, זו הייתה אמורה להיות טיסה לא מאוישת לשבעה/שמונה ימים לתחנת החלל מיר.

המעבורת נמצאת היום בבייקונור שבקזחסטן, ונכון להיום היא נמצאת בבעלות חברה רוסית-קזחית.

## קישורים חיצוניים

קטגוריה:מעבורות חלל רוסיות
דני ויי

שמאל|ממוזער|250px|דני ויי
**דני ויי** (באנגלית: **Danny Way**; נולד ב-15 באפריל 1974) הוא גולש סקייטבורד שזכה בפרסים רבים וערך גלישות הרפתקניות במקומות שונים בעולם. הוא נולד בפורטלנד, אורגון, אשר בארצות הברית.

דני ויי החל לגלוש בסקייטבורד בגיל שש. הוא זכה פעמיים בתואר גולש הסקייטבורד של השנה מטעם כתב העת "טראשר", וכן הוכתר כגולש "רמפות הוורט" הטוב ביותר על ידי כתב העת "טראנסוורלד סקייטבורדינג". ויי זכה במדליות זהב במשחקי ה"איקס גימס" והתפרסם בקפיצות ממסוק, בקפיצות מעל החומה הסינית ומעל ה"גיטרה" בלאס וגאס.

## השגים
*1991 - דני ווי נבחר לתואר סקייטר השנה על ידי כתב העת טראשר
*1997 - דני ווי קפץ לרמפת סקייטבורד ממסוק (בומב דרופ - נפילת פצצה)
*1999 - דני ווי חוזר על תרגיל הקפיצה ממסוק, נוקע את עצם הכתף בפסטיבל מוזיקה וספורט של האם טי וי ובכל זאת מנצח בתחרות הקפיצה הגבוהה ( ביג איר)
*2002 - דני ווי יוזם ומקים רמפות ענק - מגה רמפות. מקפצה בה קפץ למרחק 65 פיט ורמפה בה קפץ לגובה 18 פיט.
*2003 - דני ווי זוכה לתואר גולש רמפות וורט הטוב ביותר על ידי כתב העת טראנסוורלד סקייטבורדינג
*2003 - דני ווי מקים גרסה חדשה למגה רמפות וקופץ למרחק 75 פיט ולגובה 23.5 פיט
*2003 - דני ווי זוכה על ידי טראנסוורלד סקיטבורדינג כסקייטר הנבחר ברמפות וורט ובתואר הווידאו הנבחר לסרט הווידאו שלו עם הקבוצה של די סי
*2003 - דני ווי מוסיף קפיצות ממגה רמפות בסרטון הווידאו של די סי ומוסיף מימד חדש לביצועי הסקייטבורדינג
*2004 - בפעם הראשונה במשחקי האיקס גיימס מתקיימת תחרות קפיצה לגובה עם סקייטבורד (ביג אייר), ודני ווי קובע שיא של 79 פיט בקפיצה לרוחק וזכה במדליית זהב
*2004 - דני ווי מתכבד בתואר סקייטר השנה של כתב העת טראשר, היחיד שזכה בתואר פעמיים
*2005 - דני ווי קופץ מעל החומה הגדולה של סין בעזרת רמפה מיוחדת שבנה.
*2005 - דני ווי זוכה במדליית זהב בשנית בביג אייר במשחקי האיקס גיימס ה-11
*2006 - דני ויי קפץ מהגיטרה המפורסמת של HARD ROCK קפה בלאס וגאס לתוך רמפה.

## לקריאה נוספת

* Concrete Wave: **The History of Skateboarding** by Michael Brooke, Warwick Publishing, 200pp, 1999, 


## קישורים חיצוניים

קטגוריה:אמריקאים ילידי אורגון
קטגוריה:פורטלנד: אישים
קטגוריה:גולשי סקייטבורד אמריקאים
קטגוריה:אורגון: ספורטאים
קטגוריה:אמריקאים שנולדו ב-1974
פנדנטיבה

שמאל|ממוזער|250px|איור של גאומטריית הפנדנטיבה
[ממוזער|250px|פנים כנסיית [איה סופיה, כיום מסגד]]

**פנדנטיבה** היא צורה גאומטרית המופיעה בטכנולוגיית בנייה אשר פיתחו האדריכלים הביזנטים. 

טכנולוגיה זו אפשרה בנייה של כיפות (עם בסיס עגול) על שטחים ריבועיים או כיפות אליפטיות על שטחים מלבניים.
כל מבני הכיפה הרומים שקדמו להמצאה זו היו בנויים מעל חלל בצורת גליל, או שנבנו מעל בסיס מתומן בטכנולוגיה של סקווינצ' (קשת זווית). בטכניקה הביזנטית, בסיס הכיפה היה ריבוע שחסם בתוכו את המעגל עליו יושבת הכיפה. ארבעת הפלחים המיותרים נחתכו ובמקומם נבנו קשתות אשר החזיקו מעליהן מעגל נוסף קטן יותר שקוטרו היה שווה לאורך הצלע של הריבוע. ממעגל זה ומעלה המשיכה הכיפה או שנבנה גליל ומעליו כיפה חצי כדורית. בין המעגל הקטן והקשתות מתקבלים ארבעה משולשים בעלי צלעות מעוגלות שכל אחד מכונה **פנדנטיבה**. את הפנדנטיבה ניתן לראות באופן ברור בפנים של חלל הכנסייה איה סופיה.

בניית הכיפה על הפנדנטיבות נעשית, מן הסתם, מחומרים פיזיים בעלי עובי ומשקל ולא מקווים גאומטריים אידיאליים. בכל המבנים אשר נעשה שימוש בפנדנטיבות הקפידו האדריכלים להראות את הצורה הגאומטרית הטהורה ככל האפשר מפנים המבנה ואת העובי הנדרש והתמיכות הקונסטרוקטיביות הוסיפו מבחוץ.

## ראו גם
* כיפה
* אדריכלות ביזנטית
* סקווינצ' (קשת זווית)

## קישורים חיצוניים

* 

קטגוריה:אלמנטים אדריכליים
עולם התנועה (אפקוט)

150px|left
**עולם התנועה** (באנגלית: **World of Motion**) היה מתקן בפארק השעשועים אפקוט בדיסניוורלד שבפלורידה שבפעל בין ה-1 באוקטובר 1982 וה-2 בינואר 1996. המתקן מומן על ידי חברת ג'נרל מוטורס ונפתח עם הקמת הפארק.
בשנת 1996 נסגר המתקן והוחלף במתקן טסט טרק החדשני.

## תיאור המתקן
המבקרים במתקן עלו על כלי הרכב שפעלו בשיטת אומנימובר ונלקחו דרך סצנות מההיסטוריה של התחבורה שהוצגו באמצעות בובות אודיו אנימטרוניקס. הסצנות השונות הוצגו בהומור רב וכללו, בין היתר, המצאת הגלגל, תוכניותיו של לאונרדו דה וינצ'י ליצרת מכונות תעופה, כריסטופר קולומבוס המפליג לגילוי אמריקה, ופקקי התנועה הראשונים.

## נתוני המתקן
* **מספר בובות אודיו אנימטרוניקס**: 188
* **משך הנסיעה במתקן**: 14:30 דקות.
* **מספר מבקרים**: 3,000 מבקרים לשעה.
* **מספר מבקרים ליום**: 20,000 מבקרים ליום.

## טריוויה
* לאחר פירוק המתקן הועברו חלק מבובות האודיו אנימטרוניקס למתקנים אחרים. חלקם נשלחו לשודדי הקריביים, המפלצת הימית נשלחה לפארק ההרפתקה הקליפורנית של דיסני והרוכב של העגלה בסצנת פקק התנועה הראשון הפך להיות דמותה של אלן דג'נרס במתקן עולם האנרגיה.
* שיר הנושא של המתקן "כיף להיות חופשי" - "It's Fun to Be Free" נכתב על ידי אקס אטנציו ורודי בייקר, אשר כתבו את "יו הו הו" (שיר הנושא של שודדי הקריביים) ורוחות אפלות מצחקקות - שיר הנושא של הטירה המכושפת.
* תרנגולות האודיו אנימטרוניקס הועברו לעיר ההנפשה של מיקי בממלכת הקסם והם נמצאות בחווה של גופי. החזיר הועבר לשודדי הקריביים.

## קישורים חיצוניים

* אתר הזיכרון לעולם התנועה - אתר מעריצים המנציח את המתקן שפורק

קטגוריה:דיסני: פארקי שעשועים
קטגוריה:דיסניוורלד
קטגוריה:אפקוט
אל ריו דל טיימפו

ממוזער|250px|הביתן המקסיקני
**אל ריו דל טיימפו** (בספרדית: **El Rio de Tiempo**; מילולית: נהר הזמן) היה מתקן אפל שפעל בתוך ביתן מקסיקו בגלריית מדינות העולם שבפארק השעשועים אפקוט בדיסניוורלד שבפלורידה עד שנת 2007.

המבקרים נלקחו לביקור במקסיקו באמצעות בובות אודיו אנימטרוניקס, מוזיקה וסרטים.

## תיאור המתקן
המבקרים נסעו בסירות מתחת לשמי הערב (המלאכותיים) דרך מקדש אצטקי וליד הר געש מעלה עשן. המבקרים צפו בסצנות המוקרנות על מסכים המהווים חלק מתפאורות המתקן. בסצנות אלה ראו המבקרים תצלומי ריקודים מקומיים, זיקוקים מעל מקסיקו סיטי ואת חופי הים של מקסיקו. בסוף המתקן עברו המבקרים בתוך סצנה של חנות בה המוכרים (המוקרנים על קירות החנות) מנסים לשכנע אותם לקנות מוצרים מקסיקנים ולהתמקח עם המבקרים.
המתקן היה היחיד ממתקני אתר הנופש דיסניוורלד המתיר שתיית משקאות חריפים במהלך הנסיעה במתקן.

באפריל 2007 הסתיים שיפוץ של המתקן והחלפת הרעיון במרכזו. מאז נקרא המתקן "סיור הפייסטה הגדולה בכיכובם של שלושת הקבלרוס" (באנגלית: " Gran Fiesta Tour Starring The Three Caballeros").

## נתוני המתקן
* **פתיחה:** 1 באוקטובר 1982 (עם פתיחת פארק השעשועים)
* **מספר מבקרים בסירה:** 16 
* **מספר מבקרים במתקן:** 1656 מבקרים לשעה
* **משך המתקן:** 8:07 דקות
* **סוג המתקן:** נסיעה בסירות

## קישורים חיצוניים

* דף המתקן באתר WDWMAGIC

קטגוריה:דיסני: פארקי שעשועים
קטגוריה:דיסניוורלד
קטגוריה:אפקוט
ירוקות

**"ירוקות"** (Yellow Blue) הוא האלבום המלא השלישי של הזמר מאיר אריאל, שיצא בשנת 1988, ארבע שנים אחרי אלבומו הקודם "...וגלוי עיניים".
## הפקה
כל המילים והלחנים באלבום נכתבו על ידי אריאל, מלבד השיר האחרון "שיר גנוב", המהוות ציטוט מדויק של פרק ז' פסוקים 1–10 מתוך שיר השירים (פרט להוספת המשפט הראשון כפזמון החוזר). שירי האלבום מושפעים מסגנון הפולק רוק כפי שהתבטא ביצירותיו של בוב דילן, אליו נחשף אריאל בשהותו בארצות הברית. בכך מהווה האלבום המשך ישיר לשני האלבומים שקדמו לו.

אלונה טוראל עיבדה והפיקה מוזיקלית את האלבום, ומשתתפים בו מוזיקאים ידועים כגון יהודה עדר וגיל דור בגיטרות, מיקי שביב בבס ורמי קלינשטיין בקולות הרקע.

באלבום מונצח זכרם של שני אנשים. הראשון הוא אביו של אריאל, שנפטר בזמן ההקלטות לאלבום ולזכרו הוקדש האלבום. בנוסף, הקדיש אריאל לאביו בנפרד גם את השיר "נשל הנחש" שבפזמונו נכתב: "ואבא תמיד אומר...". השיר נכתב במקור עבור הלהקה "הכל עובר חביבי", והוכנס לאלבום לאחר מות האב. השיר "שרה'לה הייתה אוהבת את זה" הוקדש לשרה'לה חגי, חברה של מאיר מקיבוץ משמרות, מורה מוערכת לספרות וללשון.

## שם האלבום
שם האלבום בעברית, "ירוקות", הוא כינוי שנתן אריאל לבחורות צעירות ויפות שאליהן התייחס בשירים רבים (ביניהם "פלוגה בקו (או לגמרי במקרה)" שמופיע באלבום זה). האלבום הוא השלישי ברצף של שלושה אלבומים המהווים המשך סגנוני האחד של השני. שמות שלושת האלבומים (שירי חג ומועד ונופל מ-1978 ו...וגלוי עיניים מ-1984) יוצרים את המשפט "שירי חג ומועד ונופל וגלוי עיניים ירוקות".

שם האלבום בשפה האנגלית שונה ל"Yellow Blue" (צהוב כחול). הסיבה לשינוי אינה ברורה, אך ייתכן שהדבר קשור לכך שהצבע הירוק מורכב מצבעי היסוד צהוב וכחול.

## רשימת השירים
#מדרש יונתי
#שרה'לה הייתה אוהבת את זה
#מה חדש במדע (מסה בג' חלקים)
#איך לפעמים אני
#נשל הנחש
#פלוגה בקו (או לגמרי במקרה)
#שיר לכל המשפחה
#שיר גנוב
*כאשר נעשתה הסבה מהתקליט לדיסק, הוסיפה חברת התקליטים לאלבום את השיר "נרקומן ציבור" מהמיני-אלבום עברנו את פרעה, והוא מופיע בדיסק כ"שיר אורח".

## רשימת הנגנים והמשתתפים
* מאיר אריאל - מילים, לחנים, גיטרה אקוסטית ושירה
* אלונה טוראל - עיבודים, הפקה מוזיקלית, פסנתר וסינתיסייזר
* יהודה עדר וגיל דור - גיטרות
* ירוסלב יעקובוביץ' - סקסופון, ליריקון וחליל
* מיקי שביב - בס וקולות
* אלון הלל - תופים וכלי הקשה
* הראלה בר, יושי שדה ורמי קליינשטיין - קולות
* יואב שדמה - הקלטה ומיקס

## לקריאה נוספת
* נסים קלדרון (בשיתוף עודד זהבי), **ארול אחד : מאיר אריאל - ביוגרפיה**, עמ' 226–240, הוצאת כנרת, זמורה-ביתן, 2016

## קישורים חיצוניים

* 

קטגוריה:אלבומי מאיר אריאל
קטגוריה:אלבומי המשך
קטגוריה:אלבומים לזכר אישים שנפטרו
קטגוריה:אלבומים בעברית
קטגוריה:אלבומי בלוז
קטגוריה:אלבומי חברת CBS ישראל
ממליגה

ממוזער|שמאל|210px|ממליגה בצורתה המוקשית
שמאל|210px|ממוזער|ממליגה עם תוספות
210px|ממוזער|בולז (כדורי ממליגה) על הגריל
**ממליגה** (, באיטלקית: **Polenta** - פולנטה, בגיאורגית: **ღომი** - ר'וֹמי) היא מאכל רומני נפוץ העשוי מקמח תירס. הממליגה היא אחד מהמאכלים הנפוצים ברומניה. 

בעבר שימשה הממליגה כמקור עיקרי לפחמימות אצל העניים, אך במשך הזמן נעשה מאכל זה למאכל המוגש אף במסעדות היוקרה ברומניה.

## הכנת הממליגה
באופן מסורתי מכינים את הממליגה על ידי הרתחת מים בסיר העשוי מיציקת ברזל (ברומנית: ceaun). לתוך המים מוסיפים קמח תירס ומלח בישול. כאשר המאכל מוגש כתחליף ללחם (בסגנון האיכרים) את הממליגה הרומנית מכינים סמיכה בהרבה מהגרסה האיטלקית שלה, והיא מבושלת עד דרגת סמיכות שמאפשרת לחתוך ממנה חתיכות, כבלחם. החיתוך המסורתי לא נעשה בסכין אלא בחוט חזק המוחזק משני צדדיו ומועבר מעל החלק שרוצים לפרוס. כאשר הממליגה מבושלת למטרות אחרות היא מוגשת בצורה דלילה יותר.

הממליגה מוגשת בדרך כלל עם תוספת של גבינה מלוחה מסוג ברינזה (רומנית: brânză) או בורדוף ושמנת חמוצה או יוגורט לצידה. לפעמים מגישים אותה כשהיא מעוכה בקערה עם חלב חם. לעיתים הממליגה מבושלת בחלב במקום מים.

מאכל רומני פופולרי אחר, המבוסס על ממליגה, נקרא בולז (bulz). הוא עשוי מכדורי ממליגה ממולאים בגבינה וחמאה אפויים בתנור. לפעמים מטגנים במחבת עם שמן, פרוסות של ממליגה והתוצאה שמתקבלת היא כמו לחם תירס. כמו כן הממליגה מוגשת כתוספות למנות בשריות ואף למרק.

הכפריים הרומנים מגישים את הממליגה עם מוז'דיי (mujdei), תערובת של שיני שום מעוכות, מים, חומץ ומלח בישול.

### עוגת ממליגה
המאכל הרומני מלאי (Malai) הוא עוגה העשויה מקמח תירס, סוכר, שמנת וביצים, האפויה בתנור.

## היסטוריה
התירס הגיע למחוזות הדנובה רק במאה ה-17, אבל ממליגה אכלו הרומנים כבר לפני כמעט אלף שנים. הממליגה המקורית בושלה מקמח דוחן, תבואה שהובאה לאירופה על ידי המונגולים בעת הפלישה המונגולית לאירופה. עם הופעת קמח התירס התמעט עד שכמעט נעלם השימוש בקמח דוחן, משום שקמח התירס מספק יותר אנרגיה וטעים יותר.

דיאטה המסתמכת יתר על המידה על ממליגה מסוכנת משום שבקמח תירס שלא עבר עיבוד מתאים, אין ויטמין B<sub>3</sub>, לכן אפשר ללקות בפלגרה. בעבר, בתקופה בה לא ידעו על קיומו של ויטמין B3, בין האיכרים העניים של רומניה, תופעת הפלגרה הגיעה לממדי מגפה.

## קישורים חיצוניים

*על ההיסטוריה של הממליגה 

## הערות שוליים

קטגוריה:המטבח הרומני
קטגוריה:מאכלי תירס
קטגוריה:המטבח האיטלקי
קטגוריה:מאכלים לאומיים
נאוואטל

**נָאווַאטְל** (IPA: ; תעתיק לטיני: Náhuatl) הוא שם כולל למספר שפות אצטקיות ממרכז מקסיקו. תחת "חוק כללי לזכויות לשוניות של העמים הילידיים" (Ley General de Derechos Lingüísticos de los Pueblos Indígenas) קיבלה נאוואטל, יחד עם 62 שפות "אמרינדיאניות" נוספות, מעמד רשמי כ"שפה לאומית" ושװה לספרדית.

לעיתים קרובות משמש המונח לציון שפת נאוואטל הקלאסית, שהייתה שפת האימפריה האצטקית, ועל כן שמשה כלינגואה פרנקה בחלקים נרחבים ממרכז אמריקה מהמאה ה-7 לספירה ועד למאה ה-16, עת נכבש העולם החדש בידי הספרדים.

המונח משמש גם לציון מספר שפות, חלקן ניבים של נאוואטל קלאסית, שעדין מדוברות בידי כ-1.5 מיליון איש בשטחה של מקסיקו. כל הניבים הללו הושפעו מהשפה הספרדית במידה זו או אחרת. הניבים המדוברים קרוב יותר לעמק מקסיקו קרובים יותר לנאוואטל הקלאסית, אם כי אינם זהים לה, מאשר אלו המרוחקים יותר.

## סקירה כללית
נאוואטל היא השפה הילידית המדוברת ביותר במקסיקו ובצפון אמריקה. בדומה לשאר השפות האמרינדיאניות, רוב דובריה הם דו-לשוניים השולטים גם בספרדית. בעבר, היו רוב הדוברים שהתגוררו מחוץ לעמק מקסיקו דו-לשוניים גם הם, ושלטו בשפתם המקומית בנוסף לנאוואטל. משערים כי זו הייתה שגורה גם בפי אבותיהם הקדמונים של האצטקים, כגון הטולטקים.

## תפוצה גאוגרפית
מגוון של ניבים שונים של נאוואטל מדוברים כיום באזור המשתרע בין המדינות המקסיקניות דורנגו שבצפון וטבסקו שבדרום. ניב נוסף, שזכה לשם משלו ואשר קרוי פיפיל (Pipil), מדובר מדרום לאזור זה עד לאל סלוודור.

## [[פונולוגיה]]

## דקדוק
לנאוואטל סממנים דקדוקיים האופייניים לשפות רבות של ילידי אמריקה, כגון הרכבת מילים (אינקורפורציה); עם זאת, יש קווי דמיון דקדוקיים לא מועטים בין נאוואטל לעברית. מערכת זמנים דקדוקיים פשוטה יחסית, צורות סומך ונסמך (אם כי הפוכות בתפקידיהן: calli "בַּיִת" ו-ocelotl "יגואר" יוצרות ocelo-calli "בֵּית הַיגואר"), כינויי שייכות פשוטים המוצמדים למילה (אם כי בראשיתה ולא בסופה כמו בעברית: nantli "אֵם" לעומת nonan "אִמִּי") ועוד.

## השפעה על שפות אחרות
נאוואטל תרמה לספרדית מילים רבות, חלקן ייחודיות למקסיקו ומרכז אמריקה וחלקן מקובלות בשאר העולם דובר הספרדית. אחדות ממילים אלו, בעיקר שמות פירות וחיות, עברו גם לשפות אחרות דוגמת האנגלית והעברית. מילים עבריות משפת נאוואטל:
* **[[שוקולד]]**: מהמילה xocoatl "מים מרירים" (דהיינו משקה שוקולד). צירוף של xocotl "מריר" ו-atl "מים".
* **[[קקאו]]**: מהמילה cacahuatl, שם לפולי הקקאו.
* **[[אבוקדו]]**: מהמילה ahuacatl "אשך" (הפרי נקרא על פי צורתו).

כמו כן המילה האנגלית tomato (עגבנייה) ודומותיה בשאר שפות העולם נגזרה מהמילה tomatl "שמנמן", שמציינת כל פרי עגול בצורתו. העגבנייה עצמה נקראה בשם xitomatl "שמנמן עם טבור" (מהמילה xitl "טבור") - שוב על שם צורתה.

שמות גאוגרפים רבים נגזרו גם הם מנאוואטל, כגון מקסיקו (בנאוואטל mēxihco), גואטמאלה (בנאוואטל cuauhtēmallan) ושם הר-הגעש פופוקטפטל.

## קישורים חיצוניים

*דו"ח אתנולוגי על נאוואטל
*רשימת מקורות ללימוד נאוואטל בידי ריקרדו סלבדור
*הערות על נאוואטל קלאסית בידי דייוויד ג'ורדן
*מבוא לדקדוק בסיסי
*מילון בסיסי מנאוואטל לאנגלית מאת אקויהו
*ספרדית לנאוואטל,   נאוואטל לספרדית   (Ohui.net)
*שמות בנאוואטל
*ספרים בפרויקט גוטנברג בנאוואטל
*נאוואטל מודרנית מדוברת ללימוד, עם תרגום לעברית
* 

## הערות שוליים

קטגוריה:שפות אמרינדיאניות
קטגוריה:מקסיקו: תרבות
קטגוריה:אצטקים
דיוניסיוס

השם היווני-רומי **דיוניסיוס** היה נפוץ מאוד בעת העתיקה. זהו שם תאופורי, על שמו של האל התראקי דיוניסוס.

קטגוריה:שמות פרטיים לגברים
קטגוריה:שמות פרטיים יווניים
קטגוריה:שמות פרטיים תאופורים